**Földművelésügyi Miniszter**

a "Közalkalmazottak jogállásáról szóló" 1992. évi XXXIII. törvény 20/A. • alapján

pályázatot hirdet

**a Szentannai Sámuel Középiskola és Kollégiumban   
  
gazdasági dolgozó munkakörben gazdasági vezető (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, 5 év-ig szól.

**A munkavégzés helye:**

Jász-Nagykun-Szolnok megye, 5300 Karcag, Szentannai Sámuel utca 18.

**A beosztáshoz tartozó, illetve a vezetői megbízással járó lényeges feladatok:**

Az intézmény gazdasági vezetőjeként irányítja és ellenőrzi az intézmény gazdasági szervezetét, gazdasági intézkedéseket hoz, ellátja a költségvetési szerv működtetésével, üzemeltetésével kapcsolatos, valamint a költségvetési szerv vagyongazdálkodása körében a beruházással, a vagyon használatával, hasznosításával, védelmével kapcsolatos feladatokat. Felelős a költségvetési szerv költségvetésének megtervezéséért, a gazdálkodással, könyvvezetéssel és a finanszírozással kapcsolatos feladatok ellátásáért, továbbá az adatszolgáltatási, beszámolási kötelezettségek teljesítéséért, a pénzügyi, számviteli rend betartásáért. Az intézmény gazdasági szervezete a fenntartó kijelölése alapján, a munkamegosztásra vonatkozó megállapodás szerint, ellátja a hozzá rendelt Földművelésügyi Minisztérium fenntartásában levő iskola/iskolák pénzügyi-gazdasági feladatait.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény, valamint a(z) pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezései az irányadók.

**Pályázati feltételek:**

         Egyetem, illetve főiskola,

         az államháztartásról szóló törvény végrehajtásáról szóló 368/2011. (XII.31.) Korm. rendelet 12. § (1) és (2) bekezdéseiben foglaltaknak megfelelően felsőoktatásban szerzett végzettség és emellett okleveles könyvvizsgálói vagy államháztartási mérlegképes könyvelői szakképesítés, vagy az engedélyezés szempontjából ezzel egyenértékű szakképesítés, vagy

         gazdasági vezetői, belső ellenőri, érvényesítői, pénzügyi ellenjegyzői – 2012. január 1. előtt az államháztartásról szóló 2011. évi CXCV. törvény szerinti ellenjegyzői -, vagy a számvitelről szóló 2000. évi C. törvény (továbbiakban: Sztv.) 150. § (1) és (2) bekezdése szerinti feladatok ellátásában költségvetési szervnél legalább öt éves igazolt szakmai gyakorlat, valamint mérlegképes könyvelői szakképesítés vagy a felsőoktatásban szerzett gazdasági szakképzettség;

         szerepelnie kell az Sztv. 151. § (3) bekezdése szerinti nyilvántartásban, és rendelkeznie kell a tevékenység ellátására jogosító engedéllyel;

         vagyonnyilatkozat tételi eljárás lefolytatása;

         magyar állampolgárság, vagy külön jogszabály szerint jog a szabad mozgáshoz és tartózkodáshoz, illetve bevándorlási vagy letelepedési engedély megléte;

         a munkakör ellátásához szükséges számítástechnikai programok ismerete, illetőleg biztos felhasználói ismeret;

         büntetlen előélet.

**A pályázat elbírálásánál előnyt jelent:**

         közoktatási intézményben gazdasági vezetői beosztásban szerzett gyakorlat.

**A pályázat részeként benyújtandó iratok, igazolások:**

         Részletes életutat bemutató szakmai önéletrajz, az eddigi munkahelyek, munkakörök feltüntetésével, a szakmai munka részletes ismertetésével;

         Iskolai végzettséget, szakképzettséget igazoló iratok másolata;

         Az Sztv. 151. § (3) bekezdése szerinti nyilvántartásban történő szereplés igazolása és a tevékenység ellátására jogosító engedély másolata;

         90 napnál nem régebbi keltezésű hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a közalkalmazotti jogviszony létesítéséhez szükséges foglalkozás gyakorlásától való eltiltás hatálya alatt, vagy nyilatkozat arról, hogy a pályázat pozitív elbírálása esetén az erkölcsi bizonyítványt a megbízás napjáig a pályázó eredetiben bemutatja;

         Nyilatkozat, amelyben a pályázó vállalja gazdasági vezetővé történő megbízása esetén a vagyonnyilatkozat-tételi kötelezettséget;

         Nyilatkozat, amelyben a pályázó hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez;

         Orvosi igazolás, amellyel a pályázó a magasabb vezetői beosztás ellátására alkalmas egészségügyi állapotát igazolja.

**A beosztás betölthetőségének időpontja:**

A beosztás legkorábban a pályázatok elbírálását követően azonnal betölthető.

**A pályázat benyújtásának határideje:** 2018. február 16.

A pályázati kiírással kapcsolatosan további információt Botka-Kovács Judit, az Agrárszakképzési Főosztály vezetője nyújt, a 06-1-795-1288 -os telefonszámon.

**A pályázatok benyújtásának módja:**

        Postai úton, a pályázatnak a Földművelésügyi Miniszter címére történő megküldésével ( , . ). Kérjük a borítékon feltüntetni a pályázati adatbázisban szereplő azonosító számot: SZIF/162/2018 , valamint a beosztás megnevezését: gazdasági dolgozó munkakörben gazdasági vezető.         Postai úton, a pályázatnak a Földművelésügyi Miniszter címére történő megküldésével (1055 Budapest, Kossuth Lajos tér 11. ). Kérjük a borítékon feltüntetni a pályázati adatbázisban szereplő azonosító számot: SZIF/162/2018, valamint a munkakör megnevezését: gazdasági dolgozó munkakörben gazdasági vezető.

         Elektronikus úton "SzIF/162/2018, gazdasági vezető" tárggyal Botka-Kovács Judit főosztályvezető részére a hatterintezmenyek@fm.gov.hu E-mail címen keresztül Elektronikus úton részére a E-mail címen keresztül

**A pályázat elbírálásának módja, rendje:**

A határidőt követően megküldött, a pályázati feltételeknek nem megfelelő pályázat érvénytelen. Az érvényes pályázatok előzetes szűrése után a benyújtási határidőt követő 21 napon belül a pályázókat legalább háromtagú bíráló bizottság hallgatja meg. A gazdasági vezető személyéről - a bizottság véleményét mérlegelve- a pályázati határidő lejártát követő 60 napon belül a földművelésügyi miniszter dönt. A döntésről valamennyi pályázó írásban kap értesítést.

**A pályázat elbírálásának határideje:** 2018. április 17.

**A pályázati kiírás további közzétételének helye, ideje:**

         www.kozigallas.gov.hu - 2018. február 1.

         az oktatási intézmény honlapja - 2018. február 1.

**A munkáltatóval kapcsolatos egyéb lényeges információ:**

A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vesz részt. Hiánypótlásnak nincs helye. A gazdasági vezetőt a földművelésügyi miniszter nevezi ki, azonban felette a munkáltatói jogokat az intézmény vezetője gyakorolja. Vezetői megbízást az a személy kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.